ร้าน ก ไก่ ก๋วยเตี๋ยว อยู่ทางไปศาลาน้ำเส้นหน้าที่ทำการอำเภอท่าศาลา ร้านเล็กๆ สไตล์ย้อนยุค ตกแต่งภายในร้านด้วยสิ่งของยุคสมัยเก่าๆ ถ้ามาช่วงเที่ยงๆ อาจจะต้องรอที่นั่งเพราะลูกค้าเยอะครับ

ร้านนี้มีเมนูทุกอย่างเป็น ก ไก่ ไม่ว่าจะก๋วยเตี๋ยวทั้งแบบธรรมดาและแบบต้มยำ สามารถเลือกได้ว่าจะได้ไก่ตุ๋น ไก่ฉีก เครื่องในไก่ รวมไปถึงตีนไก่ หรือจะรวมทุกอย่างไปเลย น้ำซุปก๋วยเตี๋ยวรสชาติดี เข้มข้น ส่วนตีนไก่ก็ต้มตุ๋นมาจนเปื่อย เคี้ยวกรุบๆ เพลินเลยทีเดียว

ส่วนตัวแนะนำเป็นต้มยำ จะได้ความจัดจ้านของน้ำซุปไปอีกแบบ หรือจะเลือกสั่งเป็นเกาเหลาทานคู่กับข้าวสวยก็โอเคครับ นอกจากนี้มีเมนูข้าวอีกด้วย ก็คงยังไม่ทิ้ง concept ก ไก่ ไม่ว่าจะข้าวมันไก่ ข้าวหน้าไก่ตุ๋น เป็นเมนูที่หนักท้องกว่าก๋วยเตี๋ยว ความอร่อยไม่แพ้กัน

หากสั่งก๋วยเตี๋ยวแบบรวมทุกอย่างก็ 50฿ ผสม 2 อย่างก็ 45฿ ถ้าสั่งอย่างเดียวก็ 40฿ บาทครับ 